ผมเป็นปลายประสาทที่ไขสันหลังอักเสบจากเชื้อไวรัส HIV จะมีอาการชาปลายมือปลายเท้า และอาการเกร็งตามหน้าแข้งหน้าขา กล้ามเนื้อขาอ่อนแรง ทรงตัวได้ไม่ดีนัก ตอนนี้ผ่านมา 4 ปีแล้ว ค่า CD4 มาอยู่ที่ 996 ครับ ชาปลายมือปลายนิ้วหายครับ แต่ไม่ขาด อาการอื่นทุเลาลง แต่ไม่เยอะ ต้องรักษายังไงครับ เคยไปฝังเข็มที่ม.หัวเฉียว อาการชาปลายมือปลายนิ้วหายไปเป็นปีเลยครับ แต่ชาที่เท้า และอาการอื่นๆ อย่างที่บอกทุเลาลงแต่ไม่เยอะ แผนปัจจุบันให้ยาต้านไวรัส ยาลดอาการเกร็ง พรีนาร์พิล 0.5 มก.เช้า-เย็น มื้อละเม็ดคับ และวิตามินบีรวมครับ ใช้มาตั้งแต่เป็นโรคนี้ครับ ลองให้งดยาพรีนาร์พิล งดได้ 3 วัน เดินไม่ได้ครับ
สวัสดีค่ะ โรค hiv นั้นคือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดโดยการมีปลายประสาทที่ไขสันหลังอักเสบอาจเป็นอาการหนึ่งของโรคได้ ซึ่งหลักๆต้องรักษาและควบคุมตัวโรค hiv ให้ดี โดยควรกินยาต้านที่แพทย์จ่ายมาอย่างสม่ำเสมอ ทุกวัน และตรงเวลา ส่วนอาการชาปลายนิ้วนั้นอาจจะบรรเทาได้ด้วยการรับประทานยาแก้ปวดปลายประสาทอย่างต่อเนื่อง ร่วมกับหลีกเลี่ยงการทำท่าที่กดทับบริเวณมือและนิ้ว ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ หากตอนนี้ชามาก อาจลดการกดทับหรือการเกร็งกล้ามเนื้อมากๆระหว่างการออกกำลังกายไปก่อนแนะนำแจ้งแพทย์ที่ดูแลโดยตรงให้ทราบเกี่ยวกับอาการที่เป็นอยู่เป็นระยะๆนะคะ